CELEX: C2006/048/44
Language: el
Date: 2006-02-25 00:00:00
Title: Υπόθεση T-320/00: Απόφαση του Πρωτοδικείου της  14ης Δεκεμβρίου 2005  — CD Cartondruck κατά Συμβουλίου και Επιτροπής ([Εξωσυμβατική ευθύνη της Κοινότητας — Ασυμβίβαστο του κοινοτικού καθεστώτος εισαγωγής μπανανών με τους κανόνες του Παγκόσμιου Οργανισμού Εμπορίου (ΠΟΕ) — Αντίποινα από τις Ηνωμένες Πολιτείες Αμερικής υπό τη μορφή πρόσθετου δασμού που επιβάλλεται επί των προερχομένων από την Κοινότητα εισαγωγών κατόπιν αδείας του ΠΟΕ — Απόφαση του οργάνου επιλύσεως διαφορών του ΠΟΕ — Έννομα αποτελέσματα — Ευθύνη της Κοινότητας σε περίπτωση που δεν υφίσταται παράνομη συμπεριφορά των οργάνων της — Αιτιώδης συνάφεια — Ασυνήθης και ειδική ζημία])

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/24
            
         Απόφαση του Πρωτοδικείου της 14ης Δεκεμβρίου 2005 — CD Cartondruck κατά Συμβουλίου και Επιτροπής
   (Υπόθεση T-320/00) (1)
   
   ([Εξωσυμβατική ευθύνη της Κοινότητας - Ασυμβίβαστο του κοινοτικού καθεστώτος εισαγωγής μπανανών με τους κανόνες του Παγκόσμιου Οργανισμού Εμπορίου (ΠΟΕ) - Αντίποινα από τις Ηνωμένες Πολιτείες Αμερικής υπό τη μορφή πρόσθετου δασμού που επιβάλλεται επί των προερχομένων από την Κοινότητα εισαγωγών κατόπιν αδείας του ΠΟΕ - Απόφαση του οργάνου επιλύσεως διαφορών του ΠΟΕ - Έννομα αποτελέσματα - Ευθύνη της Κοινότητας σε περίπτωση που δεν υφίσταται παράνομη συμπεριφορά των οργάνων της - Αιτιώδης συνάφεια - Ασυνήθης και ειδική ζημία])
   (2006/C 48/44)
   Γλώσσα διαδικασίας: η γερμανική
   Διάδικοι
   
      Ενάγουσa: CD Cartondruck AG (Obersulm, Γερμανία) [εκπρόσωποι: αρχικώς H.-J. Niemeyer και W. Berg, στη δε συνέχεια W. Berg, δικηγόροι]
   
      Εναγόμενοι: Συμβούλιο της Ευρωπαϊκής Ενώσεως [εκπρόσωποι: J. Huber και S. Marquardt] και Επιτροπή των Ευρωπαϊκών Κοινοτήτων [εκπρόσωποι: αρχικώς B. Jansen και S. Fries, στη δε συνέχεια P. Kuijper και S. Fries]
   Αντικείμενο της υποθέσεως
   Αγωγή αποζημιώσεως για την αποκατάσταση της ζημίας που απορρέει, όπως υποστηρίζεται, από τον πρόσθετο δασμό του οποίου η επιβολή από τις Ηνωμένες Πολιτείες Αμερικής επί των εισαγωγών πτυσσόμενων κυτίων από χαρτί της ενάγουσας επετράπη από το όργανο επιλύσεως διαφορών του Παγκόσμιου Οργανισμού Εμπορίου (ΠΟΕ), κατόπιν της διαπιστώσεως του ασυμβιβάστου του κοινοτικού καθεστώτος εισαγωγής μπανανών με τις συμφωνίες και τα μνημόνια που έχουν προσαρτηθεί στη Συμφωνία περί ιδρύσεως του ΠΟΕ.
   Διατακτικό της αποφάσεως
   Το Πρωτοδικείο:
   
               1)
            
            
               Απορρίπτει την αγωγή.
            
         
               2)
            
            
               Καταδικάζει την ενάγουσα να φέρει τα δικαστικά της έξοδα, καθώς και τα έξοδα στα οποία υποβλήθηκαν το Συμβούλιο και η Επιτροπή.
            
         
      (1)  EE C 335 της 9.12.2000.